Noi restricții în Berlin. Reprezentanții HoReCa: "O nouă lovitură pentru economie".
Barurile și restaurantele din Berlin se închid între 23:00 și 6.00. Maxim cinci persoane pot sta la aceeași masă, în aer liber, între 23.00 și 6.00. ,,Bars of Berlin" consideră că măsura e dezastruoasă, o nouă lovitură pentru economie.
Barurile și restaurantele din Berlin se vor închide între orele 23:00 și 6.00 dimineața, în urma creșterii cazurilor de COVID.Vânzarea de alcool în benzinării va fi, de asemenea, interzisă începând cu ora 11.00 noaptea. Măsurile se aplică până pe 31 octombrie. Colectivul "Bars of Berlin" consideră că măsura e dezastruoasă, o nouă lovitură pentru economie.Municipalitatea Berlinului a mai decis să restricționeze și contactul social. Între 23.00 și 6.00, întrunirile pot avea loc între maxim cinci oameni.Așadar, între 23.00 – 6.00, maximum 5 persoane în aer liber; în timpul zilei – maxim 50.În ceea ce privește întâlnirile în interior regulile sunt mai stricte. În timpul zilei, se pot strânge în același loc maxim 10 persoane, față de 25, cum era înainte. Măsura vizează, în special, petrecerile de acasă.Berlinul e considerat, acum, zonă de risc. Rata de incidență e de peste 50 de infecții la 100.000 de locuitori.Și în Frankfurt s-a impus o măsură similară, care a intrat în vigoare vineri seară.